**Ministru kabineta rīkojuma projekta**

**„Grozījumi Ministru kabineta 2006.gada 10.jūlija rīkojumā Nr.512**

**„Par valsts galvoto reģionālo olimpisko centru projektu īstenošanu”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Nepieciešamība nodrošināt likumprojektā „Par valsts budžetu 2016.gadam” (Nr: 390/Lp12) un likumprojektā „Par vidēja termiņa budžeta ietvaru 2016., 2017. un 2018.gadam” (Nr: 389/Lp12) Vidzemes Olimpiskā centra Valmierā, Olimpiskā centra Rīgā, Liepājas Olimpiskā centra un Daugavpils Olimpiskā centra projekta īstenošanai paredzēto valsts budžeta ilgtermiņa saistību atbilstību faktiski nepieciešamajām valsts budžeta ilgtermiņa saistībām;
2. Nepieciešamība nodrošināt sporta nozares budžeta prioritāšu īstenošanu Izglītības un zinātnes ministrijas (turpmāk – IZM) 2016.gada valsts budžeta programmā 09.00.00 „Sports” paredzēto līdzekļu ietvaros;
3. Jautājuma saistība ar IZM izstrādāto informatīvo ziņojumu „Par līdzekļu iekšējo pārdali 2016.gada valsts budžeta programmā 09.00.00 „Sports”” un attiecīgu Ministru kabineta sēdes protokollēmuma projektu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši Likuma par budžetu un finanšu vadību 16.1panta otrajā daļā noteiktajam, kā arī, ņemot vērā makroekonomiskās attīstības prognozes, ar Ministru kabineta 2015.gada 13.aprīļa sēdes protokollēmuma „Programmas projekts „Latvijas Stabilitātes programma 2015.–2018.gadam”” (prot. Nr.19 1.§) 6.punktu ministrijām un citām centrālajām valsts iestādēm tika uzdots negatavot un neiesniegt priekšlikumus jaunajām politikas iniciatīvām 2016., 2017. un 2018.gadam, izņemot veselības un izglītības jomu saistībā ar strukturālām reformām, kā arī iekšējās un ārējās drošības jomu. Ievērojot minēto un to, ka sporta nozare 2016.gada valsts budžeta projekta izstrādes procesā netika atzīta par vienu no prioritātēm, Ministru kabineta izstrādātājā un Saeimā iesniegtajā likumprojektā „Par valsts budžetu 2016.gadam” (Nr: 390/Lp12) IZM valsts budžeta programmai 09.00.00 „Sports” papildus 2016.gada bāzes izdevumiem līdzekļi netika piešķirti, kā rezultātā sporta nozares pamatfunkcijām 2016.gadā valsts budžeta finansējums ir saglabājies 2015.gada līmenī[[1]](#footnote-1). 2016.gads sportā ir īpaši nozīmīgs, jo Riodeženeiro (Brazīlija) norisināsies Vasaras Olimpiskās spēles un Vasaras Paraolimpiskās spēles, kurām Latvijas augstas klases olimpiskie un paraolimpiskie sportisti ir gatavojušies daudzu gadu garumā. Šo sportistu sagatavošanās un dalība minētajās sporta sacensībās prasa ievērojamus papildus līdzekļus. Tāpat 2016.gadā Latvijā norisināsies vairākas iepriekšējos gados Latvijas Nacionālajā sporta padomē saskaņotas nacionālas nozīmes starptautiskas sporta sacensības (piemēram, Pasaules kausa posms skeletonā un bobslejā divniekiem, Pasaules kausa posms kamaniņu sportā, 2018.gada Ziemas Olimpisko spēļu kvalifikācijas turnīrs hokejā vīriešiem, CEV Eiropas čempionāta pludmales volejbolā posms *Masters* (vīrieši un sievietes), pasaules čempionāts florbolā vīriešiem, Eiropas čempionāts grieķu romiešu, brīvajā cīņa un brīvajā cīņā sievietēm), kuru sekmīgai norisei arī nepieciešami ievērojami papildus līdzekļi. Papildus finansējums nepieciešams arī Augstas klases sportistu sagatavošanas centru sistēmas ieviešanas pirmā posma īstenošanai. Šo un citu programmu un pasākumu atbalsts 2016.gada IZM valsts budžeta programmas 09.00.00 „Sports” ietvaros ir nepietiekams. Apzinoties reālo budžeta situāciju (t.i., ka papildus finansējuma piešķiršana sporta nozarei nav iespējama), IZM kopīgi ar sporta nozares sociālajiem partneriem (t.sk. biedrību „Latvijas Olimpiskā komiteja” un biedrību „Latvija Sporta federāciju padome”) detalizēti ir izvērtējusi iespēju valsts budžeta programmā 09.00.00 „Sports” veikt līdzekļu iekšējo pārdali, lai nodrošinātu iepriekšminēto un citu sporta nozares budžeta prioritāšu īstenošanu, kā rezultātā ir sagatavoti vairāki priekšlikumi līdzekļu iekšējai pārdalei. Izvērtējot biedrības „Latvijas Olimpiskā komiteja” 2015.gada 25.augusta vēstulē Nr.175 sniegto informāciju par 2016.gadā atmaksājamām summām kredītiestādēm, kuras izsniegušas valsts galvotos aizdevumus, secināts, ka 2016.gadā 7 no 10 plānoto valsts galvoto aizdevumu atmaksai nepieciešams mazāks finansējums. Tas saistīts ar faktu, ka laikā, kad tika izsniegti attiecīgie valsts galvotie aizdevumi, prognozes, uz kuru pamata tika uzņemtas valsts budžeta ilgtermiņa saistības, lai nodrošinātu valsts galvoto aizdevumu atmaksu, būtiski atšķiras no faktiskās situācijas (aizdevumu konvertācija no latiem uz *euro*; aizdevumu pievienotās likmes (šobrīd EURIBOR) būtisks samazinājums, kā arī 2014.gada nogalē veikto aizdevumu ātrākas atmaksas pozitīvā ietekme). No Ministru kabineta 2006.gada 10.jūlija rīkojumā Nr.512 „Par valsts galvoto reģionālo olimpisko centru projektu īstenošanu” apstiprinātajām valsts budžeta ilgtermiņa saistībām ietaupījums ir attiecināms uz visiem Ministru kabineta rīkojumā minētajiem projektiem:1. Vidzemes Olimpiskā centra Valmierā projekta īstenošanai izsniegtais valsts galvotais aizdevums ir atmaksāts pirms termiņa (2014.gada 18.decembrī), kā šim mērķim uzņemtās valsts budžeta ilgtermiņa saistības 2016.gadā (550 714 *euro* apmērā) un 2017.gadā (787 488 *euro* apmērā) apmērā ir iespējams novirzīt citu pasākumu īstenošanai;
2. Olimpiskā centra Rīgā projekta īstenošanai izsniegtais valsts galvotais aizdevums ir atmaksāts pirms termiņa (2014.gada 18.decembrī), kā šim mērķim uzņemtās valsts budžeta ilgtermiņa saistības 2016.gadā (1 742 375 *euro* apmērā) ir iespējams novirzīt citu pasākumu īstenošanai;
3. Liepājas Olimpiskā centra projekta īstenošanai izsniegtā valsts galvotā aizdevuma atmaksai 2016.gadā nepieciešami 394 100 *euro* (valsts budžeta ilgtermiņa saistībās šim mērķim paredzēti 569 870 *euro*), kā rezultātā ietaupītos līdzekļus 175 770 *euro* apmērā ir iespējams novirzīt citu pasākumu īstenošanai;
4. Daugavpils Olimpiskā centra projekta īstenošanai izsniegtā valsts galvotā aizdevuma atmaksai 2016.gadā nepieciešami 402 645 *euro* (valsts budžeta ilgtermiņa saistībās šim mērķim paredzēti 582 258 *euro*), kā rezultātā ietaupītos līdzekļus 179 613 *euro* apmērā ir iespējams novirzīt citu pasākumu īstenošanai.

  Ņemot vērā Ministru kabineta 2015.gada 29.septembra sēdes protokollēmuma „Likumprojekts „Par valsts budžetu 2016.gadam”” (prot. Nr.51 42.§) 10.1.apakšpunktā noteikto, lai nodrošinātu attiecīgu līdzekļu pārdali, attiecīgus priekšlikumus likumprojekta „Par valsts budžetu 2016.gadam” izskatīšanai Saeimā otrajā lasījumā IZM iesniegs Finanšu ministrijā termiņā, kādu Saeima noteiks otrā lasījuma priekšlikumu iesniegšanai. Uzdevums IZM iesniegt attiecīgus priekšlikumus ir noteikts, kā arī detalizēta informācija par ietaupīto līdzekļu pārdales mērķiem ir norādīta IZM izstrādātajā informatīvajā ziņojumā „Par līdzekļu iekšējo pārdali 2016.gada valsts budžeta programmā 09.00.00 „Sports”” un ar to saistītajā Ministru kabineta sēdes protokollēmumā, kurš tiek virzīts vienotā dokumentu paketē ar šo Ministru kabineta rīkojuma projektu, tāpēc izvērsta papildus informācija šajā sākotnējās ietekmes novērtējuma ziņojumā (anotācijā) netiek sniegta. Tomēr, ņemot vērā, ka valsts budžeta ilgtermiņa saistības ir uzņemtas saskaņā ar Ministru kabineta 2006.gada 10.jūlija rīkojumā Nr.512 „Par valsts galvoto reģionālo olimpisko centru projektu īstenošanu” noteikto, tajā ir nepieciešams izdarīt grozījumus, lai nodrošinātu Vidzemes Olimpiskā centra Valmierā, Olimpiskā centra Rīgā, Liepājas Olimpiskā centra un Daugavpils Olimpiskā centra projekta īstenošanai paredzēto valsts budžeta ilgtermiņa saistību atbilstību faktiski nepieciešamajām valsts budžeta ilgtermiņa saistībām. Ievērojot minēto, IZM ir izstrādājusi Ministru kabineta rīkojuma projektu „Grozījumi Ministru kabineta 2006.gada 10.jūlija rīkojumā Nr.512 „Par valsts galvoto reģionālo olimpisko centru projektu īstenošanu”” (turpmāk – Ministru kabineta rīkojuma projekts). Ņemot vērā faktu, ka Vidzemes Olimpiskā centra Valmierā projekta īstenošanai izsniegtā valsts galvotā aizdevuma pirmstermiņa atmaksas rezultātā līdzekļu ietaupījums ir arī 2017.gadā, Ministru kabineta rīkojuma projekts paredz arī noteikt, ka jautājums par finanšu resursu (787 488 *euro* apmērā), kas radušies saistībā ar Vidzemes olimpiskā centra Valmierā projekta īstenošanai izsniegtā valsts galvotā aizdevuma ātrāku atmaksu, izlietojumu 2017.gadā izskatāms, sagatavojot likumprojektu par valsts budžetu 2017.gadam. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Ievērojot to, ka Ministru kabineta rīkojuma projekts izstrādāts, ņemot vērā notikušās konsultācijas ar sporta nozares sociālajiem partneriem (t.sk. biedrību „Latvijas Olimpiskā komiteja” un biedrību „Latvija Sporta federāciju padome”), papildus pasākumi sabiedrības iesaistei nebija nepieciešami. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar līdzekļu iekšējo pārdali valsts budžeta programmai 09.00.00 „Sports” noteikto 2016.gada izdevumu ietvaros, iekšējās pārdales rezultātā 2016.gada valsts budžeta programmas 09.00.00 „Sports” izdevumi nemainās. Izdevumi 2016.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” samazināsies, savukārt attiecīgi palielināsies citās 2016.gada valsts budžeta programmas 09.00.00 „Sports” apakšprogrammās paredzētie izdevumi. Detalizēta informācija par ietaupīto līdzekļu pārdales mērķiem ir norādīta IZM izstrādātajā informatīvajā ziņojumā „Par līdzekļu iekšējo pārdali 2016.gada valsts budžeta programmā 09.00.00 „Sports”” un ar to saistītajā Ministru kabineta sēdes protokollēmumā, kurš tiek virzīts vienotā dokumentu paketē ar šo Ministru kabineta rīkojuma projektu, tāpēc izvērsta papildus informācija šajā sākotnējās ietekmes novērtējuma ziņojumā (anotācijā) netiek sniegta. Jautājums par finanšu resursu (787 488 *euro* apmērā), kas radušies saistībā ar Vidzemes olimpiskā centra Valmierā projekta īstenošanai izsniegtā valsts galvotā aizdevuma ātrāku atmaksu, izlietojumu 2017.gadā tiks izskatīts, sagatavojot likumprojektu par valsts budžetu 2017.gadam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Līga Lejiņa

26.10.2015. 08:44

1498

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv

1. Izņemot 2016.gada valsts budžeta bāzes izdevumu noteikšanas procesā palielināto finansējumu apakšprogrammai 09.19.00 „Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” (ņemot vērā iepriekšējos gados pieņemtos lēmumus), kā arī ar valsts budžeta ilgtermiņa saistībām saistītās izmaiņas. [↑](#footnote-ref-1)